Lolland-Falsters Stifts-Tidende, 1846-06-11
Fædrelandet opfordrer i Retssikkerhedens og den offentlige Morals Navn vedkommende Autoriteter, og navnlig Directionen for Straffeanstalten i Kjøbenhavn, der maa være i Besiddelse af de fornødne Oplysninger i nedenstaaende Sag, til snarest mulig at forelægge Offentligheden disse. Antallet af de i den christianshavnske Straffeanstalt hensiddende Fanger er i disse Dage blevet forøget med tvende nye af en ganske særegen Beskaffenhed, nemlig hverken mere eller mindre end en forhenværende Konge, rigtignok kun en Negerkonge, fra den guineiske Kyst, samt en af dennes øverste Embedsmænd eller Geheimeraader, hvilke begge ere hjembragte hertil som Arrestanter med Skibet. Activ og umiddelbart derefter blevne indsatte i Tugthuset, Hvorfor og med hvilken Hjemmel disse tvende stakkels Hedninger, der ikke kunne tale nogetsomhelst andet Sprog en deres eget, som ikke engang forstaaes af de andre i Straffeanstalten hensiddende Negre, og af hvilke den ene (Kongen) er 70 Aar gammel og strax som Patient er blevet bragt paa Forbedringshusets Sygestue, ere blevne saaledes behandlede, vide vi ikke. Vel har man sagt os, at deres Forbrydelse skal bestaae i, at de, efter Raadslagning med deres Stamme og paa Grund af en den ene af dem (Kongen) tilføiet grov personlig Fornærmelse, skulle have dræbt tvende Sønner af en under dansk Høihed staaende Negerfyrste; men ligesom man ved Bedømmelsen af en slig Handling naturligviis maa bruge en ganske anden Maalestok og tage ganske andre Hensyn, naar den er udøvet af en vidende, ikke i christelige Begreber opdragen Hedning, end naar den begaaes af en Christen, og naar den er udøvet af en Slags meer eller mindre uafhængig Fyrste end naar den begaaes af en almindelig dansk Undersaat, saaledes er det i ethvert Fald ifølge den bestaaende danske Lovgivning en ufravigelig Regel, at enhver Livssag skal indankes for Landets øverste Domstol (see Frong. 16de Decbr. 1840 § 1). Men uagtet man nu blandt de baade i "Juridisk Ugeskrift, og i "Berlingske Tidende, publicerede Retssager forgiæves vil lede efter nogen de her omhandlede Fanger overgaaet Høiesteretsdom, kunne vidog paa ingen Maade fæste Lid til den os meddeelte Beretning, ifølge hvilken de nævnte Fanger skulle være indsatte i Tugthuset i Kraft af en over dem af Gouverneuren over de danske Besiddelser paa Kysten af Guinea, Hr. Lieutenant v. Carstensen afsagt, men ved allerhøieste Rescript formildet Dom. Hr. Carstensen har i sin Tid vistnok været en flink Lieutenant i Studentercorpset, og skal være en ret brugbar Gouverneur paa Kysten af Guinea, men alene deraf, at Hr. Lieutenanten har Haudilland, til juridisk Exammen, følger, at han ikke duer til at agere Høiesteret, og det behøver ingen Udvikling, at det vilde være urimeligt at antage, at en af ham paa Guineakysten afsagt Dom over en forhenværende Neger fyrste for en af denne begaaet, efter Hedningebegreber maaskee ikke meget stor Forbrydelse, skulde tillægges større Virkning, end der i Danmark tillægges de af de herværende Overretter over de ringeste Undersaatter og groveste Forbrydere i lignende Tilfælde afsagte Domme." Alt i længere Tid havde Studentersangforeningen paatænkt en længere Udflugt end de sædvanlige Skovtoure, og paa en Generalforsamling i Aar vedtog man at tage til Møen. Man leiede dertil Dampskibet "Sultan, og et Antal af 78 Medlemmer af Sangforeningen samt lige saamange andre Herrer, Studerende og Jkke-Studerende, tog i Løverdags Morges Kl. 7 fra Kbhavn og anløb først Malm, hvor man havde haabet, at den lundensiske Studentersang forening var stødt til Selskabet, hvilket imidlertid ikke skete Efter et to Timers Ophold der, hvorunder man gjæstfrit beværtedes i "Tivoli, forlod man derpaa under Hurra raab fra den talrige Folkemængde paa Strandbredden, der besvaredes fra Dampskibet, denne By og ankom til Møen Kl. 6 Eftermiddag. Med et Musikcorps i Spidsen drog man derpaa, ledsaget af en Deel af Øens Beboere op til Liselund, hvor man indtog et Aftensmaaltid og tilbragte den øvrige Deel af Aftenen med Sang, Dands og Spadseretoure i den nærmeste Omegn. Søndag Formiddag foretog man en Udflugt til Klinten, nød en Frokost ved Dronningestolen og senere om Eftermiddagen spiste man til Middag paa Liselund. Sange og Skaaler afvexlede ved Bordet, og efter at have spiist, sang man igjen i Skoven og dandsede paa flere Steder; Kl. 11 forlod man Liselund. Beboerinden af Slottet havde viist Selskabet den Opmærksomhed at lade Veien gjennem Skoven til Dampskibet oplyse med Begfakler, hvilket frembod et interessant og imponerende Skue. Kl. 12 afgik Damskibet og retournerede til Kjøbenhavn i Mandags Morges Kl. 5 1/2. Stedets Skjønhed, det herlige Veir, den Forrekommenhed og Ligefremhed man mødte hos Beboerne, som havde indfundet sig i talrig Mængde, samt den Omhu og Dygtighed, hvormed Festcomiteen havde arrangeret det Hele, alt dette bidrog til, at en god og gemytlig Tone herskede paa hele Reisen, der vist vil efterlade et varigt og velgjørende Jnd(Berl. Tid.) tryk hos alle Deeltagerne.